CELEX: 32004R1580
Language: sl
Date: 2004-09-08 00:00:00
Title: Uredba Komisije (ES) št. 1580/2004 z dne 8. septembra 2004 o spremembi Uredbe Sveta (ES) št. 872/2004 o nadaljnjih omejevalnih ukrepih v zvezi z Liberijo

10.9.2004   
            
            
               SL
            
            
               Uradni list Evropske unije
            
            
               L 289/4
            
         
      UREDBA KOMISIJE (ES) št. 1580/2004
   z dne 8. septembra 2004
   o spremembi Uredbe Sveta (ES) št. 872/2004 o nadaljnjih omejevalnih ukrepih v zvezi z Liberijo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 872/2004 z dne 29. aprila 2004 o nadaljnjih omejevalnih ukrepih v zvezi z Liberijo (1) in zlasti člena 11(a) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 872/2004 navaja fizične in pravne osebe, organizacije in subjekte, na katere se nanaša zamrznitev sredstev in gospodarskih virov iz navedene uredbe.
            
         
               (2)
            
            
               25. in 26. avgusta 2004 je Odbor za sankcije Varnostnega sveta Združenih narodov sklenil spremeniti seznam oseb, skupin in subjektov, za katere velja zamrznitev sredstev in gospodarskih virov. Prilogo I je zato treba ustrezno spremeniti.
            
         
               (3)
            
            
               Da bi se zagotovila učinkovitost ukrepov, predvidenih s to uredbo, mora ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 872/2004 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. septembra 2004
      
         
            Za Komisijo
         
         Christopher PATTEN
         
         
            Član Komisije
         
      
   
   
      (1)  UL L 162, 30.4.2004, str. 32. Uredba, kakor je bila nazadnje spremenjena z Uredbo Komisije (ES) št. 1478/2004 (UL L 271, 19.8.2004, str. 36).
   
      PRILOGA
      Priloga I k Uredbi (ES) št. 872/2004 se spremeni na naslednji način:
      
                  1.
               
               
                  Dodajo se naslednje fizične osebe:
                  
                              (a)
                           
                           
                              Martin George. Drugi podatki: veleposlanik Liberije v Zvezni republiki Nigeriji.
                           
                        
                              (b)
                           
                           
                              Grace Beatrice Minor. Datum rojstva: 31. maj 1942.
                           
                        
                              (c)
                           
                           
                              Edwin Snowe. Drugi podatki: generalni direktor Liberian Petroleum and Refining Corporation (LPRC).
                           
                        
            
                  2.
               
               
                  Vpis „Jewell Howard Taylor. Datum rojstva: 17. januar 1963. Drugi podatki: žena nekdanjega predsednika Charlesa Taylorja“ se nadomesti z naslednjim:
                  Jewell Howard Taylor. Datum rojstva: 17. januar 1963. Številka potnega lista 03835-04 (4/6/04-3/6/06). Drugi podatki: žena nekdanjega predsednika Charlesa Taylorja.